**นโยบายคุณภาพและวัตถุประสงค์คุณภาพ ตามมาตรฐาน ISO9001:2015 และ ISO14001:2015**

**หอสมุดแห่งมหาวิทยาลัยธรรมศาสตร์**

หอสมุดแห่งมหาวิทยาลัยธรมมศาสตร์ มีความมุ่งมั่นในการเป็นผู้นำด้านส่งเสริมการเรียนรู้ และการวิจัยทุกที่ทุกเวลาในระดับเอเชีย โดยได้กำหนดวิสัยทัศน์และพันธกิจให้สอดรับกับมหาวิทยาลัย กอปรกับบริบททางสังคม วัฒนธรรม และเทคโนโลยีที่เปลี่ยนแปลงไป ด้วยหอสมุดฯ ตระหนักถึงการส่งมอบบริการที่มีคุณภาพแก่ผู้รับบริการ และความรับผิดชอบต่อสิ่งแวดล้อม จึงได้นำระบบบริหารคุณภาพ ISO9001:2015 และ ระบบจัดการสิ่งแวดล้อม ISO14001:2015 มาใช้ในการดำเนินงานของหอสมุดฯ เพื่อยกระดับความพึงพอใจของผู้รับบริการ และปรับปรุง พัฒนางานอย่างต่อเนื่องและยั่งยืน โดยกำหนดนโยบายบริหารคุณภาพและสิ่งแวดล้อม ดังนี้

“หอสมุดแห่งนวัตกรรมล้ำสมัย ใส่ใจคุณภาพบริการและสิ่งแวดล้อม พร้อมก้าวหน้าพัฒนาอย่างยั่งยืน”

**หลักการและแนวทางการปฏิบัติงานภายใต้นโยบายบริหารคุณภาพและสิ่งแวดล้อม**

เพื่อให้บุคลากรมีความเข้าใจที่ถูกต้อง และเป็นการสร้างความตระหนักร่วมกัน จึงได้จัดทำหลักการและแนวทางปฏิบัติงานภายใต้นโยบายบริหารคุณภาพสิ่งแวดล้อมของหอสมุดฯ ขึ้น มีรายละเอียดดังนี้

1. ดำเนินงานภายใต้ระบบบริหารคุณภาพและสิ่งแวดล้อมที่สอดคล้องตามข้อกำหนดมาตรฐาน ISO9001:2015 และ ISO14001:2015 ตลอดจนมุ่งมั่นปฏิบัติงานให้บรรลุตามวัตถุประสงค์ด้านคุณภาพสิ่งแวดล้อมที่วางไว้

2. ป้องกันและลดผลกระทบด้านสิ่งแวดล้อมที่เกิดจากกิจกรรมการดำเนินงานของหอสมุดฯ ทั้งผลกระทบทางตรงและทางอ้อม

3. ปฏิบัติตามกฎหมาย ข้อบังคับ ตลอดจนข้อตกลงต่าง ๆ ที่เกี่ยวข้องด้านสิ่งแวดล้อม

4. พัฒนาและปรับปรุงระบบบริหารคุณภาพและสิ่งแวดล้อมอย่างต่อเนื่อง ตลอดจนส่งเสริมให้บุคลากรมีความรู้ ความเข้าใจ และสร้างการตระหนักรู้ เพื่อให้เกิดความร่วมมือที่ดีในการบริหารคุณภาพและสิ่งแวดล้อม